text: или всяка друга форма на преотстъпване на държавна собственост (приватизация), както и с разбиване на монополи (демонополизацията).11. По отношение на член 10, параграф 4 и член 29, параграф 6Договарящите страни могат да предвидят връзка между разпоредбите на член 10, параграф 4 и тези на член 29, параграф 6.12. По отношение на член 14, параграф 5Счита се, че договаряща страна, която става страна по споразумение, посочено в член 14, параграф 5, гарантира, че условията на това споразумение няма да влязат в противоречие с нейните задължения, произтичащи от устава на Международния валутен фонд.13. По отношение на член 19, параграф 1, i)Всяка договаряща страна следва сама да решава до каква степен да обвърже с нормативни изисквания оценката и мониторинга на въздействието върху околната среда, да определя компетентните органи, които следва да вземат решения относно тези изисквания, както и да определя подходящи процедури, които да бъдат следвани.14. По отношение на членове 22 и 23По отношение на търговията с енергийни материали и продукти, уредена с член 29, същият член посочва разпоредбите, отнасящи се до въпросите, предмет на членове 22 и 23.15. По отношение на член 24Посочените в ГATT изключения и свързаните с тях инструменти се прилагат между заинтересованите договарящи страни, които в същото време са страни и по ГATT така, както е указано в член 4. По отношение на търговията с енергийни материали и продукти, уредена в член 29, същият член посочва разпоредбите относно въпросите, предмет на член 24.16. По отношение на член 26, параграф 2, буква a)Разпоредбата на член 26, параграф 2, буква a) не следва да се тълкува като изискване към договаряща страна да транспонира част III на Договора в националното законодателство.17. По отношение на членове 26 и 27Позоваването на договорни задължения в предпоследното изречение на първия параграф на член 10 не включва решенията на международни организации, дори и да са задължителни от правна гледна точка, нито споразуменията, влезли в сила преди 1 януари 1970 г.18. По отношение на член 29, параграф 2, буква a)a) Когато разпоредба на ГATT 1947 или на свързан инструмент, съдържащ се в посочената точка, предвиждат съвместно действие на страни по ГATT, се счита, че това действие трябва да бъде предприето от Конференцията за Хартата.б) Изразът "както са приложени на 1 март 1994 г. и упражнявани от страните по ГАТТ 1947 помежду си във връзка с енергийните носители и продукти" не се отнася до случаи, в които страна по ГАТТ се позовава на член XXXV от ГАТТ, като решава да не прилага ГАТТ спрямо друга страна по ГАТТ, но все пак прилага на едностранна основа de facto някои разпоредби на ГАТТ спрямо другата страна по ГАТТ.19. По отношение на член 33Временната Конференция за Хартата трябва във възможно най-кратък срок да реши как може най-добре да се реализира целта на дял III на Европейската енергийна харта, а именно договаряне на протоколи в области на сътрудничество като тези, изброени в дял III на Хартата.20. По отношение на член 34a) Временният генерален секретар би трябвало да установи незабавно контакт с други международни органи, за да определи при какви условия те са склонни


text: да приемат задачите, произтичащи от Договора за Хартата и от самата Харта. Той би могъл да докладва пред временната Конференция за Хартата по време на заседанието, което съгласно член 45, параграф 4, трябва да се проведе в срок до 180 дни, считано от датата на откриване за подписване на Договора.б) Конференцията за Хартата би трябвало да приеме годишния бюджет преди началото на финансовата година.21. По отношение на член 34, параграф 3, буква м)Измененията от технически характер на приложенията биха могли да включват например заличаване на страните, които не са подписали или които са подписали, но са декларирали намерение да не ратифицират, или допълненията към приложения N и VC. Счита се, че секретариатът следва да предложи тези изменения на Конференцията на Хартата в подходящия момент.22. По отношение на приложение TFU, параграф 1a) Ако някои от страните по споразумение, посочено в параграф 1, не са подписали Договора или не са се присъединили към него в момента, изискван за нотификация, другите страни по въпросното споразумение, които са подписали Договора или са се присъединили, могат да направят нотификация от тяхно име.б) Не се предвижда изискване за нотификация по принцип на споразумения от чисто търговски характер, тъй като те не представляват проблем от гледна точка на съответствието им с разпоредбите на член 29, параграф 2, буква а), дори когато са подписани от държавни органи. Въпреки това Конференцията за Хартата би могла все пак да посочи – за целите на приложение TFU – за кои от споразуменията, посочени в член 29, параграф 2, буква б) ще се изисква нотификация съгласно приложение TFU и за кои няма да се изисква.ДЕКЛАРАЦИИV. Представителите декларират, че член 18, параграф 2 не следва да се тълкува като възможност да се заобикаля прилагането на другите разпоредби на Договора.VI. Представителите взимат под внимание следните декларации, направени във връзка с Договора:1. По отношение на член 1, параграф 6Руската федерация желае да се преразгледа, в рамките на преговорите по допълнителния договор, посочен в член 10, параграф 4, ролята на националното законодателство във връзка с контрола така, както е формулирана в тълкувателната клауза, отнасяща се до член 1, параграф 6.2. По отношение на член 5 и член 10, параграф 11Австралия отбелязва, че разпоредбите на член 5 и на член 10, параграф 11 не намаляват правата и задълженията, които произтичат от ГATT, в това число тези, предвидени в споразумението относно свързаните с търговията инвестиционни мерки, по-специално по отношение на списъка с изключенията, изброени в член 5, параграф 3, и смята този списък за непълен.Австралия отбелязва също така че не би било целесъобразно учредените с Договора органи за уреждане на спорове да дават тълкувания на член III и член XI от ГATT в контекста на спорове между страни по ГATT или инвеститор от страна по ГАТТ и друга страна по ГАТТ. Тя счита, че по отношение на прилагането на член 10, параграф 11 между инвеститор и страна по ГATT, единственият въпрос, който може да се разглежда по условията на член 26, е този за арбитражните решения, в случаите когато комисия на ГATT или орган за решаване на спорове

type: contracts

jurisdiction: EU


text: на Световната търговска организация (СТО) установи на първо време, че инвестиционна мярка, свързана с търговията, която се поддържа от договаряща страна, е несъвместима с нейните задължения по ГАТТ или по споразумението относно свързаните с търговията инвестиционни мерки.3. По отношение на член 7Европейските общности и техните държави-членки, както и Австрия, Норвегия, Швеция и Финландия, заявяват, че разпоредбите на член 7 са подчинени на обичайните правила на международното право по отношение на юрисдикцията върху подводни кабели и тръбопроводи или, при липса на такива правила, на общото международно право.Те заявяват също така че член 7 няма за цел да засегне тълкуването на съществуващите разпоредби на международното право по отношение на юрисдикцията върху подводни кабели и тръбопроводи и че не може да се счита, че той има такова действие.4. По отношение на член 10Канада и Съединените американски щати заедно потвърждават, че ще прилагат разпоредбите на член 10 в съответствие със следните съображения:За да се оцени режима, който трябва да се предостави на инвеститори от други договарящи страни и на техните инвестиции, е необходимо да се разгледат обстоятелствата за всеки отделен случай. Сравняване на режима, предоставен на инвеститорите от договаряща страна или на инвестициите на инвеститори от договаряща страна с този, предоставен на инвеститорите или на инвестициите от друга договаряща страна, е валидно само ако се извършва между инвеститори и инвестиции, които се намират в сходни обстоятелства. За да се определи дали диференциран режим, предоставен на инвеститори или инвестиции, е съвместим с член 10, трябва да се вземат под внимание два основни фактора.Първият е свързан с целите на общата политика на договарящите страни в съответните области, доколкото те са съвместими със заложените в член 10 принципи за недискриминация. Законосъобразни цели могат да оправдаят диференцирано третиране на чуждестранни инвеститори или инвестиции, с цел да се отрази разликата на релевантните обстоятелства между тези инвеститори и инвестиции и местните инвеститори или инвестиции. Така например целта да се осигури интегритета на националната финансова система може да оправдае благоразумни предпазни мерки спрямо чуждестранните инвеститори и инвестиции, докато такива мерки не са необходими за осигуряване осъществяването на същите цели, когато става въпрос за националните инвеститори или инвестиции. Така тези чуждестранни инвеститори или техните инвестиции не се намират в "сходни обстоятелства" с тези на националните инвеститори или техните инвестиции. Следователно дори ако такава мярка е предоставила диференциран режим, тя не противоречи на член 10.Вторият фактор е степента, до която мярката е мотивирана от факта, че съответният инвеститор или инвестиции е обект на чуждестранна собственост или на чуждестранен контрол. Мярка, която е насочена конкретно към инвеститори, тъй като те са чужденци без достатъчни компенсиращи политически причини, съвместими с предходната точка, ще бъде в противоречие с принципите на член 10. Чуждестранният инвеститор или инвестиции ще се намира в "сходни обстоятелства" с тези на националните инвеститори и техните инвестиции, като мярката ще бъде в противоречие с член 10.5. По отношение на член 25Европейските общности и техните държави-членки припомнят, че съгласно член 58 от Договора за създаване на Европейската общност:a) учредените в съответствие със законодателството на държава-членка дружества и предприятия, чието седалище, централно управление или основно


text: място на стопанска дейност е на територията на Общността, се третират що се отнася до правото на установяване, уредено в част трета, дял III, глава втора на Договора за създаване на Европейската общност по същия начин, както и физическите лица, които са граждани на държава-членка; дружества и предприятия, които имат само седалище на територията на Общността, трябва за целта да имат ефективна и непрекъсната връзка с икономиката на някоя от държавите-членки ;б) изразът "дружества или предприятия" означава дружества или предприятия, учредени по търговското или гражданското право, включително кооперации и други юридически лица, уредени от публичното или частното право, с изключение на юридическите лица с нестопанска цел.Европейските общности и държавите-членки припомнят освен това, че:Законодателството на Общността предвижда възможността да се разшири обхватът на режима, описан по-горе и той да включи филиали и представителства на дружества или предприятия, които не са установени в някоя от държавите-членки; а прилагането на член 25 от Договора за Енергийната харта допуска само изключенията, необходими за запазване на преференциалния режим в резултат на по-широкия процес на икономическа интеграция, който произтича от договорите за създаване на Европейските общности.6. По отношение на член 40Дания напомня, че Европейската енергийна харта не се прилага за Гренландия и Фарьорските острови, докато не се получи нотификация за тази цел от местните правителства на Гренландия и Фарьорските острови.Във връзка с това Дания заявява, че член 40 от Договора се прилага за Гренландия и Фарьорските острови.7. По отношение на приложение Ж, параграф 4.a) Европейските общности и Руската федерация декларират, че до постигане на друго споразумение търговията с ядрени материали между тях се регулира, от разпоредбите на член 22 от Споразумението за партньорство и сътрудничество за установяване на партньорство между Европейските общности и техните държави-членки от една страна, и Руската федерация, от друга страна, подписано в Корфу на 24 юни 1994 г., размяната на писма, приложени към него, и съвместната декларация и че споровете във връзка с тази търговия ще са обект на процедурите на това споразумение.б) Европейските общности и Украйна декларират, че в съответствие със Споразумението за партньорство и сътрудничество, подписано на 14 юни 1994 г. в Люксембург, и временното споразумение към него, парафирано на същата дата и място, търговията с ядрени материали между тях се регулира изключително от разпоредбите на специално споразумение, което следва да се сключи между Украйна и Европейската общност по атомна енергия.До влизането в сила на това специално споразумение разпоредбите на Споразумението за търговия, търговско и икономическо сътрудничество между Европейската икономическа общност, Европейската общност за атомна енергия и Съюза на съветските социалистически републики, подписано на 18 декември 1989 г. в Брюксел, ще продължат да се прилагат изключително за търговията с ядрени материали между тях.в) Европейските общности и Казахстан декларират, че съгласно Споразумението за партньорство и сътрудничество, парафирано на 20 май 1994 г. в Брюксел, търговията с ядрени материали между тях ще се урежда изключително от разпоредбите на специално споразумение, което Казахстан следва да сключи с Европейската общност за атомна енергия.До влизането в сила на това специално споразумение, разпоредбите на Споразумението за търговия, търговско и икономическо сътрудничество между Европейската икономическа общност, Европейската


text: общност за атомна енергия и Съюза на съветските социалистически републики, подписано на 18 декември 1989 г. в Брюксел, ще продължат да се прилагат изключително за търговията с ядрени материали между тях.г) Европейските общности и Киргизстан декларират, че съгласно Споразумението за партньорство и сътрудничество, парафирано на 31 май 1994 г. в Брюксел, търговията с ядрени материали между тях ще се урежда изключително от разпоредбите на специално споразумение, което Кирзстан следва да сключи с Европейската общност за атомна енергия.До влизането в сила на това специално споразумение, разпоредбите на Споразумението за търговия, търговско и икономическо сътрудничество между Европейската икономическа общност, Европейската общност по атомна енергия и Съюза на съветските социалистически републики, подписано на 18 декември 1989 г. в Брюксел, ще продължат да се прилагат изключително за обмена на ядрени материали между тях.д) Европейските общности и Таджикистан декларират, че търговията с ядрени материали между тях ще се регулира изключително от разпоредбите на специално споразумение, което Таджикистан ще сключи с Европейската общност за атомна енергия.До влизането в сила на това специално споразумение, разпоредбите на Споразумението за търговия, търговско и икономическо сътрудничество между Европейската икономическа общност, Европейската общност за атомна енергия и Съюза на съветските социалистически републики, подписано на 18 декември 1989 год. в Брюксел, ще продължат да се прилагат изключително за търговията с ядрени материали между тях.е) Европейските общности и Узбекистан декларират, че търговията с ядрени материали между тях ще се регулира изключително от разпоредбите на специално споразумение, което Узбекистан ще сключи с Европейската общност за атомна енергия.До влизането в сила на това специално споразумение, разпоредбите на Споразумението за търговия, търговско и икономическо сътрудничество между Европейската икономическа общност, Европейската общност за атомна енергия и Съюза на съветските социалистически републики, подписано на 18 декември 1989 год. в Брюксел, ще продължат да се прилагат изключително за търговията с ядрени материали между тях.ПРОТОКОЛЪТ ЗА ЕНЕРГИЙНАТА ЕФЕКТИВНОСТ И СВЪРЗАНИТЕ С НЕЯ ЕКОЛОГИЧНИ АСПЕКТИVII. Конференцията за Европейската енергийна харта прие текста на протокола зa енергийната ефективност и свързаните с нея екологични аспекти, който фигурира в приложение 3.ЕВРОПЕЙСКАТА ЕНЕРГИЙНА ХАРТАVIII. Временната конференция за Хартата и Конференцията за Хартата, предвидени в Договора, са отсега нататък отговорни за вземането на решения относно подписването на заключителния документ на Хагската конференция за Европейската енергийна харта и за приетата от нея Европейска енергийна харта.ДОКУМЕНТАЦИЯIX. Всички документи, свързани с преговорите по време на Конференцията за Европейската енергийна харта ще бъдат депозирани в секретариата.Done at Lisbon on the seventeenth day of December in the year one thousand nine hundred and ninety-four.Fait à Lisbonne, le dix-sept décembre mil neuf cent quatre-vingt-quatorze.Geschehen zu Lissabon am siebzehnten Dezember neunzehnhundertvierundneunzig.Fatto a Lisbona il diciassettesimo giorno del mese di dicembre dell'anno millenovecentonovantaquattro.Совершено в Лиссабоне в семнадцатый день декабря одна тысяча девятьсот девяносто четвертого года.Hecho en Lisboa, el diecisiete de diciembre de mil novecientos noventa y cuatro.Udfærdiget i Lissabon, den syttende december nittenhundrede og fireoghalvfems.Έγινε στη Λισαβόνα, στις δέκα επτά Δεκεμβρίου του έτους χίλια ενιακόσια ενενήντα τέσσερα.Gedaan te Lissabon, de zeventiende december negentienhonderd vierennegentig.Feito em Lisboa, aos dezassete de Dezembro de mil novecentos e noventa e quatro.+++++ TIFF +++++Për Republikën e Shqipërisë+++++ TIFF ++++++++++


text: TIFF ++++++++++ TIFF +++++For Australia+++++ TIFF +++++Für die Republik Österreich+++++ TIFF +++++Азербайдан ачынчанPour le royaume de BelgiqueVoor het Koninkrijk BelgiëFür das Königreich Belgien+++++ TIFF +++++Cette signature engage également la Communauté française de Belgique, la Communauté flamande, la Communauté germanophone de Belgique, la Région wallonne, la Région flamande et la région de Bruxelles-Capitale.Deze handtekening bindt eveneens de Vlaamse Gemeenschap, de Franse Gemeenschap van België, de Duitstalige Gemeenschap van België, het Waals Gewest en het Brussels Hoofdstedelijk Gewest.Diese Unterschrift bindet ebenso die Flämische Gemeinschaft, die Französische Gemeinschaft Belgiens, die Deutschsprachige Gemeinschaft Belgiens, die Flämische Region, die Wallonische Region und die Region Brüssel-Hauptstadt.+++++ TIFF +++++Ад імя Рзспублікі Беларусь+++++ TIFF +++++За Република БългарияFor CanadaPour le Canada+++++ TIFF +++++za Republiku Hrvatsku+++++ TIFF +++++For the Republic of Cyprus+++++ TIFF +++++Za Českou Republiku+++++ TIFF +++++For Kongeriget Danmark+++++ TIFF +++++Eesti Vabariigi nimelPor las Comunidades EuropeasFor De Europæiske FællesskaberFür die Europäischen GemeinschaftenΓια τις Ευρωπαϊκές ΚοινότητεςFor the European CommunitiesPour les Communautés européennesPer le Comunità europeeVoor de Europese GemeenschappenPelas Comunidades Europeias+++++ TIFF ++++++++++ TIFF +++++Suomen tasavallan puolesta+++++ TIFF +++++Pour la République française+++++ TIFF ++++++++++ TIFF ++++++++++ TIFF +++++Für die Bundesrepublik Deutschland+++++ TIFF +++++Για την Ελληνική ΔημοκρατίαA Magyar Köztársaság nevében+++++ TIFF +++++Fyrir hönd Lyöveldisins íslandsThar cheann na hÉireannFor Ireland+++++ TIFF ++++++++++ TIFF +++++Per la Repubblica italiana+++++ TIFF ++++++++++ TIFF ++++++++++ TIFF +++++Казахстан Республикасынын атынан+++++ TIFF +++++Киргиз Республикасы Учун+++++ TIFF +++++Latvijas Republikas varda+++++ TIFF +++++Für das Fürstentum Liechtenstein+++++ TIFF +++++Lietuvos Respublikos vardu+++++ TIFF +++++Pour le grand-duché de Luxembourg+++++ TIFF +++++For the Republic of Malta+++++ TIFF +++++Pentru Republica Moldova+++++ TIFF +++++Voor het Koninkrijk der Nederlanden+++++ TIFF +++++For Kongeriket Norge+++++ TIFF +++++Za Rzeczpospolitą Polską+++++ TIFF +++++Pela República Portuguesa+++++ TIFF +++++Pentru Rômania+++++ TIFF +++++За Российскую Федерацию+++++ TIFF +++++Za Slovenskú republiku+++++ TIFF +++++Za Republiko Slovenijo+++++ TIFF +++++Por el Reino de España+++++ TIFF +++++För Konungariket SverigeFür die Schweizerische EidgenossenschaftPour la Confédération suissePer la Confederazione svizzera+++++ TIFF ++++++++++ TIFF +++++Лз поми Тауикистои+++++ TIFF +++++Türkiye Cumhuriyeti adinaТуркменистан Хекуметинин адындан+++++ TIFF +++++За Укpaїну+++++ TIFF +++++For the United Kingdom of Great Britain and Northern IrelandFor the United States of AmericaУзбекистои Республикаси Хукумати иомидан--------------------------------------------------19941231ПРИЛОЖЕНИЕ 1--------------------------------------------------19941231Договор за Енергийната хартаПреамбюлДОГОВАРЯЩИТЕ СЕ СТРАНИ ПО НАСТОЯЩИЯ ДОГОВОР,като взеха предвид Парижката харта за Нова Европа, подписана на 21 ноември 1990 г.,като взеха предвид Европейската енергийна харта, приета със Заключителния документ на Хагската конференция за Европейската енергийна харта, подписан в Хага на 17 декември 1991 г.,като припомнят, че всички страни, подписали Заключителния документ на Хагската конференция, се задължиха да следват целите и принципите на Европейската енергийна харта и да осъществят и разширят своето сътрудничество в най-кратък срок чрез добросъвестно договаряне на договор и протоколи към Енергийната харта, и като се стремят да поставят съдържащите се в Хартата ангажименти на здрава и обвързваща международна правна основа;като се стремят също да установят структурната рамка, необходима за прилагането на принципите, изложени в Европейската енергийна харта;като желаят да осъществят основната концепция на инициативата на Европейската енергийна харта, която е да катализира икономическия растеж посредством мерки за либерализиране на инвестициите и търговията в енергетиката;като потвърждават, че договарящите се страни отдават изключително важно значение на ефективното и пълно прилагане на националния режим, както и на


text: режима на най-облагодетелствана нация, и че тези ангажименти ще се прилагат към осъществяването на инвестиции в съответствие с допълнителен договор;като имат предвид целта за постепенна либерализация на международната търговия и принципа на недискриминация в международната търговия, формулирани в Общото споразумение за митата и търговията и свързаните с него документи, и така, както са предвидени по друг начин в настоящия договор;решени постепенно да отстранят техническите, административни и други бариери пред търговията с енергийни материали и продукти, и свързаните с тях оборудване, технологии и услуги;като разглеждат бъдещото членство в Общото споразумение за митата и търговията на тези договарящи се страни, които понастоящем не са страни по него и като се стремят да осигурят временен търговски режим, който да съдейства на тези договарящи се страни, а не да пречи в подготовката им за това членство;като съзнават правата и задълженията на някои договарящи се страни, които също са страни по Общото споразумение за митата и търговията и свързаните с него документи;като имат предвид правилата на конкуренцията по отношение на сливанията, монополите, антиконкурентните практики и злоупотребата с господстващо положение на пазара;като имат предвид също Договора за неразпространение на ядрено оръжие, Основните насоки за ядрените доставчици и други международни задължения или договорености за неразпространение на ядрено оръжие;като признават необходимостта от най-ефективно проучване, производство, конверсия, съхранение, транспортиране, разпределение и използване на енергията;като припомнят Рамковата конвенция на ООН за изменение на климата, Конвенцията за трансграничното замърсяване на въздуха на големи разстояния и протоколите към нея, както и други международни споразумения в областта на околната среда, които съдържат аспекти, свързани с енергетиката; икато признават все по-спешната необходимост от мерки за опазване на околната среда, включително извеждането от експлоатация на енергийни съоръжения и изхвърлянето на отпадъци, както и от международно договорени цели и критерии за тези цели,СЕ ДОГОВОРИХА ЗА СЛЕДНОТО:ЧАСТ IОПРЕДЕЛЕНИЯ И ЦЕЛЧлен 1ОпределенияПри използването им в настоящия договор:1. "Харта" означава Европейската енергийна харта, приета чрез Заключителния документ на Хагската конференция за Европейската енергийна харта, подписан в Хага на 17 декември 1991 г.; подписването на Заключителния документ се счита за подписване на Хартата.2. "Договаряща се страна" означава всяка държава или всяка организация за регионална икономическа интеграция, която се е съгласила да се обвърже с настоящия договор и за която този договор е в сила.3. "Организация за регионална икономическа интеграция" означава организация, създадена от държави, на която те са прехвърлили компетенцията по определени въпроси, някои от които се регулират от настоящия договор, включително правомощие да взема задължителни за тях решения по отношение на тези въпроси.4. "Енергийни материали и продукти" въз основа на Хармонизираната система на Съвета за митническо сътрудничество и на комбинираната номенклатура на Европейските общности, означават позициите, фигуриращи в приложение ЕМ.5. "Икономическа дейност в енергийния сектор" означава икономическа дейност по отношение на проучването, добиването, преработването, производството, съхранението, транспортирането по суша, преноса, разпределението, търговията, пускането на пазара или продажбата на енергийни материали и продукти освен онези, включени в приложение NI, или по отношение на разпространение на топлина в множество помещения.6. "Инвестиция" означава всякакъв вид актив, притежаван или контролиран пряко или косвено от инвеститор и включва:a) материална и нематериална, както и движима


text: и недвижима собственост и всякакви вещни права, като отдаване под наем, ипотеки, запори и залози;б) дружество или търговско предприятие, или дялове, акции или други форми на участие в акционерния капитал на дружество или търговско предприятие, както и облигации и друг вид дълг на дружеството или търговското предприятие;в) ликвидни вземания и искове за изпълнение на задължения по договор с икономическа стойност и свързан с инвестиция;г) интелектуална собственост;д) доходи;е) всякакво право, предоставено от закона или договор или по силата на лицензии и разрешения, предоставени съгласно закона, за осъществяване на всякаква икономическа дейност в енергийния сектор.Промяната на формата, в която се инвестират активите, не влияе на техния характер на инвестиции и терминът "инвестиции" включва всички инвестиции, независимо дали са съществували преди датата на влизане в сила или са извършени след датата на влизане в сила на настоящия договор за договарящата се страна на Инвеститора, извършващ инвестицията или за договарящата се страна, в зоната в която се извършва инвестицията (наричана по-долу "дата на влизане в сила"), при условие че договорът се прилага само за въпроси, засягащи тези инвестиции след датата на влизане в сила."Инвестиция" се отнася до всяка инвестиция, свързана с икономическа дейност в енергийния сектор и до инвестиции или класове инвестиции, определени от договаряща се страна в нейната зона като "Проекти за ефективност в съответствие с Хартата" и съобщени на секретариата като такива.7. "Инвеститор" означава:a) по отношение на договаряща се страна:i) физическо лице, което притежава гражданство или националност на договаряща се страна или което постоянно пребивава в нея в съответствие с приложимото ѝ законодателство;ii) дружество или друга организация, учредена в съответствие с приложимото законодателство в тази договаряща се страна;б) по отношение на "трета държава" — физическо лице, дружество или друга организация, която изпълнява с всички изменения и допълнения условията за договаряща се страна, определени в буква a) за договаряща се страна.8. "Инвестира" или "извършване на инвестиции" означава създаване на нови инвестиции, придобиване на всички или на част от съществуващи инвестиции или преминаване в други области на инвестиционна дейност.9. "Доходи" означава сумите, получени от една инвестиция или свързани с нея, независимо от формата, под която те се изплащат, включително печалби, дивиденти, лихви, доходи от капитала, плащане на роялти, разходи за управление, за техническа помощ или други такси, както и плащания в натура.10. "Зона" означава по отношение на държава, която е договаряща се страна:а) територията, която е под неин суверенитет, като се разбира, че тази територия включва земята, вътрешните води и териториалните води; иб) при условията на и в съответствие с международното морско право: морето, морското дъно и неговите недра, по отношение на които тази договаряща се страна упражнява суверенни права и юрисдикция.По отношение на организация за регионална икономическа интеграция, която е договаряща се страна, зона означава зоната на държавите-членки на такава организация в съответствие с разпоредбите, съдържащи се в договора за създаване на тази организация.11. a) "ГАТТ" означава "ГАТТ 1947" или "ГАТТ 1994", или и двете, когато и двете са приложими.б) "ГАТТ 1947" означава Общото споразумение за митата и търговията от 30 октомври 1947 г., приложено към Заключителния акт, приет на Втората сесия на


text: Подготвителния комитет на Конференцията на Организацията на обединените нации по търговията и заетостта, впоследствие коригирано, изменено и допълнено.в) "GATT 1994" означава Общото споразумение за митата и търговията, съдържащо се в приложение 1А на Споразумението за създаване на Световната търговска организация, впоследствие коригирано, изменено и допълнено.Страна по Споразумението за създаване на Световната търговска организация се разглежда като страна по ГАТТ 1994.г) "Свързани документи" означава, съответно:i) споразумения, съглашения или други правни документи включително решения, декларации и тълкувателни клаузи, сключени при съдействието на ГАТТ 1947 г., впоследствие коригирани, изменени и допълнени.ii) Споразумението за създаване на Световната търговска организация, включително приложение 1 към него (освен ГАТТ 1994 г.), приложения 2, 3, и 4 към него, както и решенията, декларациите и тълкувателните клаузи, свързани с него, впоследствие коригирани, изменени и допълнени.12. "Интелектуална собственост" включва авторско право и сродни права, търговски марки, географски обозначения, промишлени образци, патенти, проекти на топологията на интегрални схеми и защитата на неподлежаща на разгласяване информация.13. a) "Протокол към Енергийната харта" или "Протокол" означава договор, преговорите по който са разрешени и чийто текст е приет от Конференцията за Хартата, който се сключва от две или повече договарящи се страни с цел допълване, замяна, разширяване и развиване на разпоредбите на настоящия договор по отношение на всеки специфичен сектор или категория дейност в рамките на обхвата на настоящия договор, или по отношение на областите на сътрудничество в съответствие с раздел III на Хартата.б) "Декларация към Енергийната харта" или "Декларация" означава инструмент, който не е задължителен, преговорите по който са разрешени и чийто текст е одобрен от Конференцията за Хартата, който се сключва от две или повече договарящи се страни с цел уточняване или допълване на разпоредбите на настоящия договор.14. "Свободно конвертируема валута" означава валута, която се търгува широко на международните валутни пазари и се използва широко в международните транзакции.Член 2Цел на договораНастоящият договор създава правна рамка с цел насърчаване на дългосрочното сътрудничество в областта на енергетиката на основа на допълняемостта и взаимната изгода, в съответствие с целите и принципите на Хартата.ЧАСТ IIТЪРГОВИЯЧлен 3Международни пазариДоговарящите се страни работят за насърчаване достъпа до международните пазари при търговски условия, и като цяло за развитието на един открит и конкурентен пазар за енергийни материали и продукти.Член 4Недерогиране на ГАТТ и свързаните с него документиНито една разпоредба на настоящия договор не дерогира, както между отделните договарящи се страни, които са страни по ГАТТ, разпоредбите на ГАТТ и свързаните с него документи, както те се прилагат между тези договарящи се страни.Член 5Инвестиционни мерки, свързани с търговията1. Договарящата се страна не може да прилага инвестиционни мерки, свързани с търговията, които са несъвместими с разпоредбите на членове III или XI от ГАТТ; това не засяга правата и задълженията на договарящата се страна, произтичащи от ГАТТ и свързаните с него документи, както и от член 29.2. Такива мерки включват всяка инвестиционна мярка, която се явява задължителна или приложима съгласно националното законодателство или съгласно някоя административна разпоредба, или чието спазване e необходимо за получаване на предимство, и която изисква:а) закупуването или използването от предприятието на продукти от местен произход или от какъвто и да


text: е местен източник, независимо дали е определено по отношение на конкретни продукти, по отношение на обем или стойност на продукти или по отношение на част от обема или стойността на неговото местно производство; илиб) закупуването или използването на вносни продукти от предприятието да се ограничава до размер, пропорционален на обема или стойността на местните продукти, които то изнася;или която ограничава:в) вноса от предприятие на продукти, използвани или свързани с неговото местно производство, като цяло или до размер, пропорционален на обема или стойността на местното производство, което то изнася;г) вноса от предприятието на продукти, използвани или свързани с неговото местно производство чрез ограничаване достъпа му до чуждестранна валута до размер, пропорционален на притоците на чуждестранна валута на предприятието; илид) износа или продажбата за износ от предприятието на продукти независимо дали са определени по отношение на обем или стойност на продукти или по отношение на част от обема или стойността на неговото местно производство.3. Нито една разпоредба на параграф 1 не може да се тълкува като препятстваща договаряща се страна да прилага описаните в параграф 2, букви a) и в), инвестиционни мерки във връзка с търговията като условие, предоставящо право на мерки за насърчаване на износа, чуждестранна помощ, държавни поръчки или програми за преференциални мита или квоти.4. Независимо от параграф 1, договаряща се страна може да продължи временно да поддържа инвестиционните мерки, свързани с търговията, които са се прилагали повече от 180 дни към датата на подписването на настоящия договор от нея, при условията на разпоредбите за нотифициране и постепенна отмяна, посочени в приложение TRM.Член 6Конкуренция1. Всяка договаряща се страна работи с цел намаляване на деформациите на пазара и на ограниченията за конкуренцията в икономическата дейност в енергийния сектор.2. Всяка договаряща се страна осигурява, че в рамките на нейната юрисдикция, тя има и прилага необходими и подходящи законодателни разпоредби за решаването на проблеми, породени от едностранно и съгласувано антиконкурентно поведение в икономическата дейност в енергийния сектор.3. Договарящите се страни с опит в прилагането на правила за конкуренцията разглеждат внимателно възможността за оказване, при съответно поискване и в рамките на наличните ресурси, на техническа помощ на други договарящи се страни във връзка с разработването и прилагането на правила за конкуренцията.4. Договарящите се страни могат да си сътрудничат в прилагането на техните правила на конкуренция чрез консултации и обмяна на информация.5. Ако договаряща се страна счита, че, определено антиконкурентно поведение, наблюдавано в зоната на друга договаряща се страна, засяга неблагоприятно важни интереси, свързани с определените в този член цели, договарящата се страна може да нотифицира другата договаряща се страна и може да изиска нейните органи по въпросите на конкуренцията да предприемат съответните действия с принудителен характер. Нотифициращата договаряща се страна включва в такава нотификация достатъчно информация, позволяваща на уведомената договаряща се страна да идентифицира антиконкурентното поведение, което е предмет на нотификацията, и предлага такава допълнителна информация и сътрудничество, каквато нотифициращата договаряща се страна е в състояние да предостави. Договаряща се страна, която получава нотификацията или в зависимост от обстоятелствата, съответните органи по въпросите на конкуренцията могат да проведат консултации със съответните органи по въпросите


text: на конкуренцията на нотифициращата договаряща се страна и изцяло вземат предвид молбата на нотифициращата договаряща се страна при вземането на решение за предприемане на принудително изпълнение по отношение на предполагаемо антиконкурентно поведение, което се посочва в нотификацията. Нотифицираната договаряща се страна нотифицира нотифициращата договаряща се страна за своето решение или за решението на съответните органи по въпросите на конкуренцията и може, ако желае, да информира нотифициращата договаряща се страна за основанията за решението. Ако се предприеме принудително изпълнение, нотифицираната договаряща се страна съобщава на нотифициращата договаряща се страна за резултатите от тях, и до колкото е възможно, за всякакво значително междинно развитие.6. Нито една разпоредба на настоящия член не изисква от договарящата се страна да предоставя информация в противоречие с нейното законодателство по отношение на разкриването на сведения, конфиденциалността или търговската тайна.7. Описаните в параграф 5 и член 27, параграф 1 процедури са единствените средства, предвидени в настоящия договор за разрешаването на всички спорове, които могат да възникнат във връзка с прилагането или тълкуването на настоящия член.Член 7Транзитиране1. Всяка договаряща се страна предприема необходимите мерки за улесняване транзитирането на енергийни материали и продукти в съответствие с принципа на свободата на транзитиране и без разлика по отношение на произхода, местоназначението или собствеността на такива енергийни материали и продукти или дискриминация по отношение на цената на база на такива разлики, както и без налагане на прекомерни забавяния, ограничения или такси.2. Договарящите се страни насърчават компетентните органи да си сътрудничат с цел:а) модернизиране на съоръженията за транспортиране на енергия, които са необходими за транзитирането на енергийните материали и продукти;б) разработване и експлоатация на съоръжения за транспортиране на енергия, обслужващи зоната на повече от една договаряща се страна;в) вземането на мерки за намаляване на последствията от прекъсванията в снабдяването с енергийни материали и продукти;г) улесняване взаимното свързване на съоръженията за транспортиране на енергия.3. Всяка договаряща се страна се задължава, нейните разпоредби, свързани с транспортирането на енергийни материали и продукти и на използването на съоръжения за транспортиране на енергия, да третират транзитираните енергийни материали и продукти по не по-малко благоприятен начин, отколкото нейните нормативни разпоредби третират такива материали и продукти, с произход или предназначени за нейната зона, освен ако съществуващо международно споразумение не предвижда друго.4. В случай че транзитирането на енергийни материали и продукти не може да се осъществява при търговски условия посредством съоръжения за транспортиране на енергия, договарящите се страни не възпрепятстват създаването на нови мощности, освен ако не се предвижда друго в приложимо законодателство, което е в съответствие с параграф 1.5. Договарящата се страна, през чиято зона може да се осъществява транзитиране на енергийни материали и продукти, не е задължена да:а) разрешава изграждането или модифицирането на съоръжения за транспортиране на енергия; илиб) позволява ново или допълнително транзитиране през съществуващите съоръжения за транспортиране на енергия,ако може да докаже на другите заинтересовани договарящи се страни, че би била застрашена сигурността или ефективността на нейната енергийна система, включително сигурността на снабдяването.Договарящите се страни, при условията на параграфи 6 и 7, гарантират транзитирането на установените потоци от енергийни материали и продукти към, от и между зоните на


text: други договарящи се страни.6. Договаряща се страна, през чиято зона се осъществява транзитиране на енергийни материали и продукти, в случай на възникване на какъвто и да било спор по въпрос, свързан с това транзитиране, не прекъсва или намалява, както и разрешава на субект, който е под неин контрол да прекъсва или намалява, или да изисква от който и да е субект, който е под нейна юрисдикция, да прекъсва или намалява съществуващия поток от енергийни материали и продукти преди завършването на процедурата за разрешаване на спорове, предвидена в член 7, освен когато това е изрично договорено в договор или друго споразумение, уреждащо това транзитиране, или е позволено в съответствие с решение на помирителя.7. По отношение на описания в параграф 6 спор се прилагат следните разпоредби, но само след изчерпването на всички съответни договорни или други средства за решаване на споровете, предварително договорени между договарящите се страни, участващи в спора, или между който и да е субект, посочен в параграф 6 и субект на друга договаряща се страна, която е страна по спора:а) Договарящата се страна, която е страна по спора, може да го отнесе за разрешаване до генералния секретар чрез нотификация, която представя в обобщен вид предмета на спора. Генералният секретар нотифицира всички договарящи се страни за всяко такова сезиране.б) В срок от 30 дни от получаването на такава нотификация генералният секретар, консултирайки се със страните по спора и с останалите заинтересовани договарящи се страни, назначава помирител. Този помирител трябва да притежава опит по въпросите, предмет на спора, и не трябва да бъде поданик или гражданин или да е постоянно пребиваващ в страна по спора или някоя от другите заинтересовани договарящи се страни.в) Помирителят търси съгласието на страните по спора относно неговото разрешаване или относно процедура за постигане на такова разрешаване. Ако в срок от 90 дни от назначаването му той не успее да постигне такова съгласие, той препоръчва разрешаване на спора или процедура за постигане на такова разрешаване и взема решение за временните такси и други условия, които да се спазват за транзитирането от дата, която той определи, до разрешаване на спора.г) Договарящите се страни се задължават да спазват, както и да гарантират, че субектите, които са обект на техен контрол или юрисдикция спазват междинните решения съгласно буква в) по отношение на митническите тарифи и условията, в течение на 12 месеца от решението на помирителя или до разрешаването на спора, което от двете е по-ранно.д) Независимо от буква б), генералният секретар може да избере да не назначи помирител, ако по негова преценка спорът касае транзитиране, което е или е било предмет на процедурите за разрешаване на спорове, предвидени в букви a)—г), и тези процедури не са довели до разрешаване на спора.е) Конференцията за Хартата приема стандартни разпоредби за провеждането на процедура по помирението и за възнаграждението на помирителите.8. Нито една разпоредба на настоящия член не дерогира от правата и задълженията на договарящата се страна, произтичащи от международното право, включително обичайното международно право, съществуващите двустранни и многостранни споразумения, включително правила относно подводни кабели и тръбопроводи.9. Този член не може да се


text: тълкува като задължаващ договаряща се страна, която не притежава определен тип съоръжения за транспортиране на енергия, използвани за транзитиране, да предприема каквито и да било мерки съгласно този член по отношение на този вид съоръжения за транспортиране на енергия. Такава договаряща се страна обаче, е длъжна да спазва разпоредбите на параграф 4.10. По смисъла на този член:а) "Транзитиране" означава:i) транспортирането през зоната на договаряща се страна или от или до пристанищни съоръжения на нейната зона за натоварване или разтоварване, на енергийни материали и продукти, произхождащи от зоната на друга държава и предназначени за зоната на трета държава, доколкото другата държава или третата държава е договаряща се страна; илиii) транспортирането през зоната на договаряща се страна на енергийни материали и продукти, произхождащи от зоната на друга договаряща се страна и предназначени за зоната на тази друга договаряща се страна, освен ако двете заинтересовани договарящи се страни не решат друго и не регистрират своето решение чрез съвместно вписване в приложение N. Двете договарящи се страни могат да заличат вписването си от списъка в приложение N, като внесат съвместно писмена нотификация за намеренията си в секретариата, който предава тази нотификация до всички останали договарящи се страни. Заличаването влиза в сила четири седмици след тази нотификация.б) "Съоръженията за транспортиране на енергия" се състоят от магистрални газопроводи с високо налягане, високоволтови мрежи и линии за пренос на електроенергия, магистрални нефтопроводи, тръбопровод за отвеждане на въглищен шлам, нефтопроводи и други стационарни съоръжения, специално предназначени за манипулиране на енергийни материали и продукти.Член 8Трансфер на технологии1. Договарящите се страни се споразумяват да насърчат достъпа и трансфера на енергийни технологии на търговска и недискриминационна основа, да подпомагат ефективната търговия с енергийни материали и продукти и инвестициите, както и да осъществяват целите на Хартата при условията на техните закони и нормативни актове, и на защитата на правата на интелектуална собственост.2. В степента, необходима за прилагането на параграф 1, договарящите се страни, съответно, премахват съществуващите препятствия и не създават нови за трансфера на технологии в областта на енергийните материали и продукти и свързаните с тях оборудване и услуги, при условие на спазване на задължението за неразпространение и на другите международни задължения.Член 9Достъп до капитал1. Договарящите се страни признават важността на отворените капиталови пазари за насърчаване на капиталовите потоци за финансиране на търговията с енергийни материали и продукти и за осъществяване и улесняване на инвестициите в икономическа дейност в енергийния сектор на зоните на други договарящи се страни, особено на такива с икономики в преход. Всяка договаряща се страна полага съответно усилия да благоприятства достъпа на дружества и граждани от други договарящи се страни до нейния капиталов пазар с цел финансиране на търговията с енергийни материали и продукти и с цел извършване на инвестициите в икономическа дейност в енергийния сектор на зоните на тези други договарящи се страни на основа не по-малко благоприятна от тази, която тя предоставя при подобни обстоятелства на своите собствени дружества и граждани или на дружествата и гражданите на която и да е друга договаряща се страна или на която и да е трета държава, която от тях


text: е най-благоприятна.2. Договарящата се страна може да приема и да поддържа програми, предвиждащи достъп до държавни кредити, субсидии, гаранции или застраховане с цел улесняване на търговията или инвестициите зад граница. Тя предоставя такива облекчения в съответствие с целите, ограниченията и критериите на такива програми (включително всякакви цели, ограничения или критерии, свързани с мястото на дейност на кандидата за получаване на такава облекчения или с мястото на доставка на стоки или услуги, доставени в рамките на тези облекчения) за инвестиции в икономическа дейност в енергийния сектор на други договарящи се страни, или за финансиране на търговия с енергийни материали и продукти с други договарящи се страни.3. При изпълнението на програми за икономическа дейност в енергийния сектор, насочени към подобряване на икономическата стабилност и инвестиционния климат в договарящите се страни, договарящите се страни се стремят, когато това е целесъобразно, да насърчават операциите и да използват максимално опита на съответните международни финансови институции.4. Нито една разпоредба в този член не възпрепятства:а) финансовите институции да прилагат техните собствени практики на кредитиране или гарантиране, основаващи се на пазарни принципи и на съображения за предпазливост; илиб) договаряща се страна да взема мерки:i) от съображения за предпазливост, включително защита на инвеститорите, потребителите, вложителите, титулярите на полици или лицата, към които доставчиците на финансови услуги имат фидуциарно задължение; илиii) с цел осигуряване целостта и стабилността на своята финансова система и капиталови пазари.ЧАСТ IIIНАСЪРЧАВАНЕ И ЗАКРИЛА НА ИНВЕСТИЦИИТЕЧлен 10Насърчаване, закрила и режим на инвестициите1. Всяка договаряща се страна, в съответствие с разпоредбите на този договор, насъчава и създава стабилни, равноправни, благоприятни и прозрачни условия за инвеститорите от другите договарящи се страни, за да инвестират в нейната зона. Тези условия включват ангажимента за предоставяне по всяко време на справедлив и еднакъв режим за инвестициите на инвеститори от други договарящи се страни. Такива инвестиции, също така, се ползват постоянно от максимална закрила и сигурност и никоя договаряща се страна по никакъв начин не възпрепятства чрез неоправдани или дискриминационни мерки тяхното управление, поддръжка, използване, владеене или разпореждане с тях. Такива инвестиции в никакъв случай не подлежат на режим, по-неблагоприятен от изисквания от международното право, включително договорните задължения. Всяка договаряща се страна спазва всички задължения, които тя е поела по договор спрямо инвеститор или инвестиция на инвеститор на която и да е друга договаряща се страна.2. Всяка договаряща се страна се стреми да предоставя на инвеститорите на другите договарящи се страни описания в параграф 3 режим по отношение на извършването на инвестиции на нейната зона.3. По смисъла на този член "режим" означава предоставения от договарящата се страна режим, не по-малко благоприятен от този, който тя предоставя на своите собствени инвеститори или на инвеститорите на която и да е друга договаряща се страна, или на която и да е трета държава, като се запазва този от тях, който е най-благоприятен.4. Допълнителен договор, в съответствие с условията, които следва да бъдат определени, задължава всяка страна по него да предоставя на инвеститорите от другите страни режима, описан в параграф 3, по отношение на извършването на инвестиции на нейната зона. Този договор е открит за подписване от


text: държавите и организациите за регионална икономическа интеграция, които са подписали или са се присъединили към настоящия договор. Преговорите по допълнителния договор следва да започнат не по-късно от 1 януари 1995 г. с оглед да приключат до 1 януари 1998 г.5. По отношение на извършването на инвестиции в нейната зона, всяка договаряща се страна се стреми да:а) ограничи до минимум изключенията от определения в параграф 3 режим;б) отстрани постепенно съществуващите ограничения, засягащи инвеститорите от другите договарящи се страни.6. a) По отношение на извършването на инвестиции зоната ѝ, договаряща се страна може по всяко време доброволно да заяви пред Конференцията за Хартата, чрез секретариата, своето намерение да не въвежда нови изключения от определения в параграф 3 режим.б) Договарящата се страна може, освен това, по всяко време доброволно да се задължи да предостави на инвеститорите от другите договарящи се страни по отношение на извършването на инвестиции на нейната зона режима, посочен в параграф 3. За такива ангажименти се уведомява секретариата и те се включват в списъка на приложение VC и са задължителни съгласно настоящия договор.7. Всяка договаряща се страна предоставя за инвестициите в нейната зона на инвеститори от други договарящи се страни и за свързаните с тях дейности, включително управлението, поддръжката, използването, владението или разпореждането с тях, режим, не по-малко благоприятен от този, който тя предоставя на своите собствени инвеститори или на инвеститорите на която и да е друга договаряща се страна, или на която и да е трета държава и на свързаните с тях дейности, включително управлението, поддръжката, използването, владението или разпореждането с тях, като режимът, който следва да се запази, е този, който е най-благоприятен.8. Редът и условията на прилагане на параграф 7 по отношение на програмите, в съответствие с които договарящата се страна предоставя субсидии или друга финансова помощ или сключва договори за изследвания и развитие в областта на енергийните технологии, се уговарят в допълнителния договор, описан в параграф 4. Всяка договаряща се страна информира чрез секретариата Конференцията за Хартата относно реда и условията, които тя прилага по отношение на посочените в този параграф програми.9. Всяка държава или организация за регионална икономическа интеграция, която подписва или се присъединява към настоящия договор, представя в секретариата в деня, в който тя подписва договора или депозира своя акт за присъединяване, доклад, обобщаващ всички закони, наредби или други мерки, отнасящи се до:а) изключения от параграф 2; илиб) посочените в параграф 8 програми.Договарящата се страна поддържа доклада си актуален, като своевременно внася измененията и допълненията в секретариата. Конференцията за Хартата периодично разглежда тези доклади.По отношение на буква a) докладът може да посочва части от енергийния сектор, в които договаряща се страна предоставя на инвеститорите от други договарящи се страни режима, посочен в параграф 3.По отношение на буква б) разглеждането от Конференцията за Хартата може да касае въздействията на такива програми върху конкуренцията и инвестициите.10. Независимо от другите разпоредби на този член, режимът, посочен в параграфи 3 и 7, не се прилага по отношение закрилата на интелектуалната собственост; вместо това режимът е както е определен в съответните разпоредби на приложимите международни споразумения за закрила на правата


text: на интелектуална собственост, страни, по които са съответните договарящи се страни.11. По смисъла на член 26, прилагането от договаряща се страна спрямо инвеститор от друга договаряща се страна на инвестиционни мерки, свързани с търговията, както са описани в член 5, параграфи 1 и 2, съществуващи към момента на това прилагане, се считат, при условията на член 5, параграфи 3 и 4, за нарушение на задължение на първата договаряща се страна по тази част.12. Всяка договаряща се страна осигурява предоставянето по вътрешното и право на ефективни средства за предявяване на искове и правата по отношение на инвестициите, споразумения за инвестиции и разрешенията за инвестиции.Член 11Основен персонал1. Договарящата се страна, при условията на своите закони и разпоредби по отношение на влизането, пребиваването и работата на физически лица, добросъвестно разглежда молбите на инвеститори на други договарящи се страни и на нает от такива инвеститори или в рамките на инвестициите на тези инвеститори основен персонал за влизане и временно пребиваване в зоната ѝ с цел осъществяване на дейност, свързана с извършването или развитието, управлението, поддръжката, използването, владеенето или разпореждането със съответните инвестиции, включително предоставянето на консултации или основни технически услуги.2. Договарящата се страна разрешава на инвеститорите от друга договаряща се страна, които имат инвестиции в нейната зона, както и на инвестициите на такива инвеститори, да назначават основен персонал по избор на инвеститора или на инвестицията независимо от националността и гражданството, при условие че на този основен персонал е разрешено да влезе, да пребивава и да работи в зоната на първата договаряща се страна, и че посочената работа отговаря на условията и сроковете на разрешението, предоставено на този основен персонал.Член 12Обезщетение за загуби1. С изключение на случаите, когато се прилага член 13, на инвеститор от всяка договаряща се страна, който претърпи загуба по отношение на всяка инвестиция в зоната на друга договаряща се страна, поради война или друг въоръжен конфликт, на извънредно положение в страната, граждански безредици или друго подобно събитие в тази зона, се предоставя от последната договаряща се страна, по отношение на реституция, обезщетяване, компенсация или друг вид споразумение, режим който е най-благоприятен от тези, които тази договаряща се страна прилага по отношение на всеки друг инвеститор, независимо дали е: неин собствен инвеститор, инвеститор на друга договаряща се страна или инвеститор на някоя трета държава.2. Без да се засяга параграф 1, на инвеститор от договаряща се страна, който във всяка от посочените в този параграф ситуации претърпява загуба в зоната на друга договаряща се страна, произтичаща от:а) реквизиция на неговата инвестиция или на част от нея от силите или от властите на последната; илиб) унищожаване на неговата инвестиция или на част от нея от силите или властите на последната, което не се е изисквало от нуждите на ситуацията;се предоставя реституция или обезщетение, което и в двата случая е незабавно, достатъчно и ефективно.Член 13Експроприация1. Инвестициите на инвеститори от договаряща се страна в зоната на друга договаряща се страна не подлежат на национализация, експроприация или на мярка или мерки, чиито ефект е еквивалентен на национализация или експроприация (наричани по-долу "експроприация"), освен когато такава експроприация е:а)


text: с цел, отговаряща на обществения интерес;б) недискриминационна;в) проведена при спазване на съответните правови процедури; иг) придружена от заплащане на незабавно, достатъчно и ефективно обезщетение.Размерът на такова обезщетение отговаря на справедливата пазарна стойност на експроприираната инвестиция непосредствено преди момента експроприацията или непосредствено преди експроприацията да стане известна по такъв начин, че да повлияе на стойността на инвестицията (наричана по-долу "дата на оценката").Такава справедлива пазарна стойност по молба на инвеститора се изразява в свободно конвертируема валута на базата на пазарния обменен курс, съществуващ за тази валута на датата на оценка. Обезщетението включва също лихва при търговски лихвен процент, определен на пазарна основа, от датата на експроприация до датата на плащането.2. Заинтересуваният инвеститор има право, в съответствие със законодателството на договарящата се страна, извършваща експроприацията, на незабавно разглеждане на неговото дело от съдебен или друг компетентен и независим орган на тази договаряща се страна, на оценяване на неговата инвестиция и на изплащане на обезщетение в съответствие с принципите, изложени в параграф 1.3. За избягване на съмнения, експроприацията включва ситуациите, при които договаряща се страна експроприира активите на дружество или предприятие в своята зона, в която инвеститор от някоя друга договаряща се страна има инвестиция, включително чрез притежание на акции.Член 14Трансфери във връзка с инвестициите1. Всяка договаряща се страна гарантира, по отношение на инвестициите на нейна зона на инвеститори на друга договаряща се страна, свободата на трансферите в и от своята зона, включително трансфер на:а) първоначален капитал плюс всеки допълнителен капитал за поддържане и развитие на инвестиция;б) доходи;в) плащания по договор, включително плащания за погасяване на главница и на общо начислената лихва по кредитно споразумение;г) неизразходвани приходи и други възнаграждения на персонал, нает от чужбина във връзка с тази инвестиция;д) приходи от продажба или ликвидация на цялата или на част от инвестиция;е) плащания, възникващи в резултат на решаването на съдебен спор;ж) плащания на обезщетение в съответствие с членове 12 и 13.2. Трансферите в съответствие с параграф 1 се извършват без забава и (с изключение на случаите на доход в натура) в свободно конвертируема валута.3. Трансферите се извършват по пазарния обменен курс на датата на трансфера за "спот" операции, извършени в подлежащата на трансфер валута. При отсъствие на пазар за чуждестранна валута курсът, който следва да се приложи, е последният курс, прилаган по отношение на национални инвестиция или последния обменен курс за превръщане на валути в специални права на тираж, което от двете е по-изгодно за инвеститора.4. Независимо от параграфи 1—3, договарящата се страна може да защити правата на кредиторите или да осигури спазването на законите относно издаването, търговията и търгуването с ценни книжа, както и изпълнението на решения по граждански, административни и наказателни дела, посредством справедливо, недискриминационно и добросъвестно прилагане на нейните закони и наредби.5. Независимо от параграф 2, договарящи се страни, които са държави, влизали в състава на бившия Съюз на съветските социалистически републики, могат да предвиждат в споразумения, сключени между тях, че преводите на плащания да става във валутите на такива договарящи се страни, при условие че такива споразумения не третират инвестиции на техната зона на инвеститори от други договарящи се страни


text: по-неблагоприятно от всички други инвеститори от договарящите се страни, които са сключили такива споразумения или от инвестиции на инвеститори от някоя трета държава.6. Независимо от параграф 1, буква б), договаряща се страна може да ограничи трансфера на доход в натура в случаите, когато на договарящата се страна е разрешено съгласно член 29, параграф 2, буква а), или съгласно ГАТТ и свързаните с него документи да ограничи или забрани износа или продажбата за износ на продукта, представляващ доходът в натура; при условие че договарящата се страна разрешава извършването на трансфери на доходи в натура в съответствие с разрешения или условия, така както са разрешени или определени в споразумение за инвестиции, разрешение за инвестиция или друго писмено споразумение между договарящата се страна и инвеститор от друга договаряща се страна или неговата инвестиция.Член 15Суброгация1. Ако договаряща се страна или определен от нея орган (наричани по-долу "обезщетяваща страна") извърши плащане по обезщетение или гаранция, предоставени във връзка с инвестиция на един инвеститор (наричан по-долу "обезщетена страна") в зоната на друга договаряща се страна (наричана по-долу "приемаща страна"), приемащата страна признава:а) прехвърлянето на всички права и претенции по отношение на такава инвестиция на обезщетяващата страна; иб) правото на обезщетяващата страна да упражнява всички тези права и да предявява такива претенции чрез суброгация.2. Обезщетяващата страна има право при всички случаи на:а) еднакво третиране по отношение на правата и претенциите, придобити от нея по силата на прехвърлянето, посочено в параграф 1; иб) еднакъв размер плащания, дължими по силата на такива права и претенции,каквито обезщетената страна е имала право да получи по силата на настоящия договор по отношение на дадената инвестиция.3. При каквато и да е процедура в съответствие с член 26, договарящата се страна не може да твърди в своя защита, за целите на насрещен иск или компенсиране или по каквато и да е друга причина, че обезщетението или друга компенсация на всички или на част от заявените щети са били получени или ще бъдат получени в съответствие с договор за застраховка или гаранция.Член 16Връзка с други споразуменияКогато две или повече договарящи се страни са сключили предшестващо международно споразумение или сключат последващо международно споразумение, чиито условия във всеки един от случаите касаят предмета на части III или V на този договор;1. нито една разпоредба на части III или V на този договор не следва да се тълкуват като дерогиращо дадена разпоредба по условията на другото споразумение или дадено право за разрешаване на спорове по отношение на него в съответствие с това споразумение; и2. нито една разпоредба на другото споразумение не следва да се тълкува като дерогиращо дадена разпоредба на части III или V на този договор или дадено право за разрешаване на спорове по отношение на него в съответствие с този договор;когато такава разпоредба е по-благоприятна за инвеститора или инвестицията.Член 17Неприлагане на част III при определени обстоятелстваВсяка договаряща се страна си запазва правото да отказва предимствата, предвидени в тази част на:1. юридическо лице, ако такова юридическо лице се притежава или контролира от граждани или поданици на трета държава и ако това юридическо лице не осъществява съществена търговска


text: дейност в зоната на договарящата се страна, на която то е учредено; или2. инвестиция, ако отказващата договаряща се страна установи, че такава инвестиция е инвестиция на инвеститор от трета държава, с или по отношение на която отказващата договаряща се страна:а) не поддържа дипломатически отношения; илиб) приема или запазва в сила мерки, които:i) забраняват сделки с инвеститори от тази държава; илиii) биха били нарушени или заобиколени, ако предимствата, предвидени в тази част, са предоставени на инвеститори от тази държава или на техните инвестиции.ГЛАВА IVДРУГИ РАЗПОРЕДБИЧлен 18Суверенитет върху енергийните ресурси1. Договарящи се страни признават държавния суверенитет и суверенните права по отношение на енергийните ресурси. Те отново потвърждават, че те трябва да се упражняват в съответствие с и според правилата на международното право.2. Без да се засягат целите за насърчаване достъпа до енергийните ресурси, както и тяхното проучване и разработване на търговска основа, договорът по никакъв начин не засяга правилата в договарящи се страни, уреждащи режима на собственост върху енергийните ресурси.3. Всяка държава запазва, в частност, правото да реши кои географски области в нейната зона да се предоставят за проучване и разработване на нейните енергийни ресурси, оптимизирането на възстановяването им, както и темповете на черпенето им или експлоатирането им по друг начин, да определя и се разпорежда с всякакви данъци, такси или други финансови плащания, подлежащи на плащане във връзка с такова проучване и експлоатация, а също и да урежда аспекти, свързани с околната среда и безопасността на такова проучване, разработване и възстановяване в нейната зона, и да участва в такова проучване и експлоатация, по-специално, чрез пряко участие на правителството или държавни предприятия.4. Договарящите се страни се задължават да насърчават достъпа до енергийните ресурси, inter alia, чрез предоставянето по недискриминационен начин въз основа на публикувани критерии на разрешения, лицензии, концесии и договори за изследване и проучване на енергийни ресурси или за експлоатацията и добиването им.Член 19Екологични аспекти1. Като преследва целите за постигането на устойчиво развитие и като взема предвид задълженията си по международни споразумения, отнасящи се до околната среда, по които тя е страна, всяка договаряща се страна се стреми да сведе до минимум по икономически ефективен начин вредните въздействия върху околната среда, възникващи в или извън зоната ѝ, в следствие на всички дейности в енергийния цикъл на нейна зона, като обръща необходимото внимание на безопасността. При осъществяването на това, договаряща се страна действа по ефективен начин, от гледна точка на разходите. В своите политики и действия всяка договаряща се страна се стреми да предприема предпазни мерки за предотвратяване или свеждане до минимум влошаването на качеството на околната среда. Договарящите се страни са съгласни, че предизвикващият замърсяване в зоните на договарящи се страни, по принцип, поема разходите във връзка със замърсяването, включително транс граничното замърсяване, като надлежно се отчитат обществения интерес и без да се допуска опорочаване в инвестициите в енергийния цикъл или в международната търговия. За тази цел, договарящите се страни:а) вземат предвид екологичните съображения при формулирането и осъществяването на енергийните си политики;б) насърчават пазарно ориентирано ценообразуване и по-пълно отразяване на екологичните разходи и изгоди в рамките на целия енергиен цикъл;в) като


text: имат предвид член 34, параграф 4, насърчават сътрудничеството за постигане на екологичните цели на Хартата, както и сътрудничеството в областта на международните екологични стандарти за енергийния цикъл, като отчитат разликите по отношение вредните въздействия и разходите за тяхното намаляване в договарящите се страни;г) отдават особено внимание на повишаването на енергийната ефективност, на разработването и използването на възобновяеми енергийни източници, поощряване използването на по-чисти горива както и използването на технологии и технологични средства, намаляващи замърсяването;д) съдействат за събирането и обмена на информация между договарящи се страни относно екологически обосновани и икономически ефективни енергийни политики и икономически рентабилни практики и технологии;е) съдействат за повишаване информираността на населението относно въздействието на енергийните системи върху околната среда, както и значението от предотвратяване или намаляване на вредното им въздействие върху околната среда, а също и относно разходите, свързани с различните мерки за неговото предотвратяване или намаляване;ж) съдействат и сътрудничат в проучването, разработването и прилагането на енергийно ефективни и екологично обосновани технологии, практики и процеси, които свеждат до минимум вредните въздействия върху околната среда на всичките аспекти на енергийния цикъл по икономически ефективен начин;з) насърчават създаването на благоприятни условия за трансфер и разпространение на такива технологии, в съответствие с адекватна и ефективна закрила на правата на интелектуална собственост;и) способстват за прозрачност при оценката на ранен етап и преди вземането на решение, както и за последващия мониторинг на въздействието върху околната среда на значими от екологична гледна точка енергийни инвестиционни проекти;й) способстват за повишаване на равнището на информираност в международен план и на обмена на информация за съществуващите екологични програми и стандарти на договарящите се страни, както и за реализацията на тези програми и стандарти;к) участват по молба и в рамките на съществуващите ресурси, в разработването и осъществяването на екологични програми в договарящите се страни.2. По молба на една или повече договарящи се страни, споровете по прилагането или тълкуванието на разпоредбите на настоящия член се разглеждат от Конференцията за Хартата с цел решаването им при условие че в други подходящи международни форуми не съществува договореност за разглеждане на такива спорове.3. По смисъла на настоящия член:а) "енергиен цикъл" означава цялата енергийна верига, включително дейности, свързани с търсенето, проучването, производството, преобразуването, съхранението, транспортирането, разпределението и потреблението на различните форми на енергия, както и преработването и изхвърлянето на отпадъците, а също така и извеждането от експлоатация, прехвърлянето или закриването на такива дейности с цел свеждане до минимум на вредните въздействия върху околната среда;б) "въздействие върху околната среда" означава всяко въздействие, което дадена дейност оказва върху околната среда, включително човешкото здраве и безопасност, флора, фауна, почва, въздух, вода, климат, ландшафт и исторически паметници или други физични структури, или взаимодействието между тези фактори; то включва също въздействието върху културното наследство или социално-икономическите условия в резултат на изменения в тези фактори;в) "повишаване на енергийната ефективност" означава действие за поддържане на същата единица продукция (на стока или услуга), без да се намалява качеството или характеристики на продукцията, като при това се намалява количеството енергия, необходимо за производството на тази продукция;г) "икономически ефективно" означава постигането на дадена цел при най-малки разходи или постигането на най-голямо


text: преимущество при дадени разходи.Член 20Прозрачност1. Съгласно член 29, параграф 2, буква а), законите, подзаконовите актове, съдебните решения и административните постановления с общо действие, които засягат търговията с енергийни материали и продукти, са сред мерките, обект на дисциплината за прозрачност на ГАТТ и свързаните с него документи.2. Законите, подзаконовите актове, съдебните решения и административните постановления с общо действие, които са влезнали в сила в договарящи се страни, както и действащите споразумения между договарящи се страни, които засягат други въпроси, обхванати от настоящия договор, също се публикуват незабавно, за да може договарящите се страни и инвеститорите да се запознаят с тях. Разпоредбите на този параграф не изискват договаряща се страна да разкрива поверителна информация, което би възпрепятствало прилагането на закона или по друг начин да бъде в противоречие с обществения интерес, или би засегнало законните търговски интереси на някой инвеститор.3. Всяка договаряща се страна посочва едно или повече бюра за справки, в които могат да бъдат отправени искания за информация относно горепосочените закони, подзаконови актове, съдебни решения и административни постановления и съобщава местоположението на тези бюра незабавно на секретариата, който предоставя тези сведения при поискване.Член 21Данъчно облагане1. Освен ако не е предвидено друго в този член, нито една разпоредба в този договор не създава права или налага задължения по отношение на мерките, взети от договарящите се страни във връзка с данъчното облагане. В случай на несъответствие между този член, и която и да е друга разпоредба на договора, този член има преимуществена сила по отношение на несъответствието.2. Член 7, параграф 3 се прилага по отношение на данъчните мерки, без тези върху дохода или върху капитала, с изключение, че тази разпоредба не се прилага по отношение на:а) предимство, предоставяно на договаряща се страна в съответствие с данъчните разпоредби на всяка конвенция, споразумение или договореност, посочени в параграф 7, буква a), ii); илиб) всяка данъчна мярка, целяща осигуряването на ефективно събиране на данъците, освен когато мярката на договаряща се страна установява произволна дискриминация спрямо енергийни материали и продукти, с произход от или предназначени в зоната на друга договаряща се страна, или произволно ограничава предимствата, предоставяни в съответствие с член 7, параграф 3.3. Член 10, параграфи 2 и 7, се прилагат по отношение на данъчните мерки, без тези върху дохода или върху капитала, с изключението, че тази разпоредба не се прилага:а) за налагане задължения по режима на най-облагодетелствана нация по отношение на предимствата, предоставяни на договаряща се страна в съответствие с данъчните разпоредби на всяка конвенция, споразумение или договореност, посочени в точка 7, буква a), ii) или произтичащи от членство в дадена организация за регионална икономическа интеграция; илиб) всяка данъчна мярка, целяща осигуряването на ефективно събиране на данъците, освен когато мярката на договарящата се страна установява произволна дискриминация спрямо инвеститор от друга договаряща се страна, или произволно ограничава предимствата, предоставяни в съответствие с разпоредбите на настоящия договор, свързани с инвестициите.4. Член 29, параграфи 2—6 се прилага по отношение на данъчните мерки, без тези върху дохода или върху капитала.5. a) Член 13 се прилага по отношение на данъците.б) Когато по възниква въпрос във връзка с член


text: 13, който се свежда до това дали данъкът представлява експроприация и дали даден данък, за който се твърди, че е експроприация, е дискриминационен, се прилагат следните разпоредби:i) инвеститорът или договарящата се страна, която твърди, че има експроприация, сезира съответния компетентен данъчен орган относно въпроса дали данъкът е експроприация или дали данъкът е дискриминационен. Ако инвеститорът или договарящата се страна не са извършили такова сезиране, органите, призвани да разрешават спорове в съответствие с член 26, параграф 2, буква в), или 27, параграф 2, го връщат за разглеждане от съответните компетентни данъчни органи;ii) компетентните данъчни органи се стремят да разрешат въпросите в срок от шест месеца от сезирането. В случай, че се касае за въпрос за недискриминация, компетентните данъчни органи прилагат разпоредбите относно недискриминацията от съответната данъчна конвенция или, ако в съответната данъчна конвенция не се съдържат недискриминационни разпоредби, приложими към този данък или няма действаща данъчна конвенция между договарящите се страни, те прилагат недискриминационните принципи в съответствие с Типовата данъчна конвенция за доходите и капитала на Организацията за икономическо сътрудничество и развитие;iii) органите, призовани да разрешават споровете съгласно член 26, параграф 2, буква в), или член 27, параграф 2, могат да вземат предвид всички заключения, до които са достигнали компетентните данъчни органи относно това, дали се данъкът представлява експроприация. Тези органи вземат предвид всички заключения, до които са достигнали компетентните данъчни органи в шестмесечния срок, определен в буква б), ii) относно това, дали данъкът е дискриминационен. Тези органи могат също да вземат предвид всички заключения, до които са достигнали компетентните данъчни органи след изтичането на шестмесечния срок;iv) включването на компетентните данъчни органи след изтичане на определения в буква б), ii) шестмесечен период, при никакви условия не води до забавяне на процедурите в съответствие с членове 26 и 27.6. За избягване на съмнения, член 14 не ограничава правото на договарящата се страна да налага или събира данък чрез удържане или по друг начин.7. По смисъла на този член:а) Терминът "данъчна мярка" включва:i) всяка разпоредба, свързана с данъците на националното законодателство на договарящата се страна или на нейна административно-териториална единица или на неин орган на местно самоуправление; иii) всяка разпоредба във връзка с данъците на всяка конвенция за избягване на двойното данъчно облагане или на всеки друг договор или договореност, с които договаряща се страна е обвързана.б) Като данъци върху дохода или върху капитала се считат всички данъци, с които се облагат общия доход, общия капитал или съставни части от дохода или капитала, включително данъци върху приходи от прехвърляне на собственост, данъци върху имоти, наследства и подаръци или по същество аналогични данъци, данъци върху общия размер на заплати и възнаграждения, изплащани от предприятията, както и данъци върху повишаване стойността на капитала.в) "Компетентен данъчен орган" означава компетентен орган съгласно действащо между договарящите се страни споразумение за избягване на двойното данъчно облагане или когато няма такова действащо споразумение, министърът или министерството, отговарящо за данъците или техни упълномощени представители.г) За избягване на съмнения, термините "данъчни разпоредби" и "данъци" не включват митата.Член 22Държавни и привилегировани предприятия1. Всяка договаряща се страна следи за това, всяко държавно предприятие, което


text: тя поддържа или създава, да осъществява своята дейност по отношение на продажбата или предоставянето на стоки и услуги в нейната зона по начин, съответстващ на задълженията на договарящата се страна съгласно част III от настоящия договор.2. Никоя договаряща се страна не поощрява или изисква от такива държавни предприятия да осъществяват своята дейност в зоната ѝ по начин, несъответстващ на задълженията на договарящата се страна съгласно други разпоредби на този договор.3. Всяка договаряща се страна, ако тя създава или поддържа някакъв субект и му предоставя регулаторни, административни или други пълномощия, следи за това, този субект да изпълнява тези пълномощия по начин, съответстващ на задълженията на договарящата се страна съгласно част III на този договор.4. Никоя договаряща се страна не поощрява или изисква от субектите, на които предоставя изключителни или специални привилегии да осъществяват своята дейност в зоната ѝ по начин, несъответстващ на задълженията на договарящата се страна съгласно други разпоредби на този договор.5. По смисъла на този член "субект" включва всяко предприятие, агенция или друга организация или физическо лице.Член 23Спазване на разпоредбите от субнационални власти1. Всяка договаряща се страна в съответствие с този договор носи пълна отговорност за спазването на всички разпоредби на договора и взема такива разумни мерки, с които разполага, за да гарантира такова спазване от регионалните и местните органи на управление или власти в зоната ѝ.2. Разпоредбите, уреждащи разрешаването на споровете в части II, IV и V на настоящия договор, могат да се прилагат по отношение на мерки, засягащи спазването на договора от договаряща се страна, които са били взети от регионални или местни органи на управление или власти в зоната на договарящата се страна.Член 24Изключения1. Този член не се прилага за членове 12, 13 и 29.2. Разпоредбите на този договор, освен:а) посочените в параграф 1; иб) по отношение на i), част III на договора;не забранява на някоя договаряща се страна да приема или прилага някои мерки:i) необходими за защита на живота или здравето на хора, животни или растения;ii) съществено важни за придобиването или разпределението на енергийни материали и продукти в условия на дефицит, възникнал по причини, независещи от тази договаряща се страна, при условие че всяка такава мярка е съвместима с принципите, че;А) всички останали договарящи се страни имат право на справедлив дял от международните доставки на тези енергийни материали и продукти; иБ) всяка такава мярка, която е несъвместима с настоящия договор, се прекратява веднага щом породилите я условия престанат да съществуват; илиiii) целящи подпомагането на инвеститори, които принадлежат към коренното население или са лица или групи в неравностойно социално и икономическо положение, или техните инвестиции, и за което секретариата е уведомен, при условие че такaва мярка:А) няма съществено въздействие върху икономиката на договаряща се страна; иБ) не прави разлика между инвеститорите от друга договаряща се страна и инвеститорите от тази договаряща се страна, които не са сред тези, за които е предназначена мярката,при условие че такава мярка не представлява скрито ограничение на икономическа дейност в енергийния сектор или произволна или необоснована дискриминация по отношение на някои договарящи се страни или инвеститори или други заинтересовани лица от


text: договарящи се страни. Тези мерки се обосноват надлежно и не отменят или засягат някое предимство в по-голяма степен от строго необходимото за заявената цел, което една или няколко други договарящи се страни разумно очакват съгласно настоящия договор.3. Разпоредбите на настоящия договор, освен тези, посочени в параграф 1, не трябва да се тълкуват като възпрепятстващи някоя договаряща се страна да предприема каквато и да била мярка, която тя счита за необходима;а) за защита на нейни важни в областта на сигурността, включително мерки, които:i) се отнасят до доставката на енергийни материали и продукти за военния комплекс; илиii) предприети по време на война, въоръжен конфликт или други извънредни ситуации в международните отношения;б) свързани с осъществяването на национални политики в областта на неразпространението на ядрено оръжие или други ядрени взривни устройства, или необходими за изпълнение на задълженията ѝ по договора за неразпространение на ядрено оръжие, Основните насоки за износителите на ядрени материали и други международни задължения или споразумения в областта на неразпространението на ядреното оръжие; илив) за поддържане на обществения ред.Такава мярка не трябва да представлява скрито ограничение спрямо транзитирането.4. Разпоредбите на настоящия договор, които предоставят режим на най-облагодетелствувана нация не задължават никоя договаряща се страна да предоставя на инвеститорите на друга договаряща се страна преференциален режим:а) произтичащ от членството ѝ в зона за свободна търговия или в митнически съюз; илиб) който се предоставя с двустранно или многостранно споразумение за икономическо сътрудничество между държави, които са били част от бившия Съюз на съветските социалистически републики до установяването на икономически отношения между тях на окончателна основа.Член 25Споразумения за икономическа интеграция1. Разпоредбите на този договор не трябва да се тълкуват като задължаващи договаряща се страна, която е страна по Споразумение за икономическа интеграция (наричано по-долу "СИИ") да предоставя посредством режима на най-облагодетелствана нация, на друга договаряща се страна, която не е страна по това СИИ, преференциален режим, който се прилага между страните по това СИИ, поради факта, че те са страни по него.2. По смисъла на параграф 1 "СИИ" означава споразумение, значително либерализиращо, наред с другото, търговията и инвестициите чрез недопускане или премахване по същество на всяка дискриминация между страните по него посредством премахването на съществуващите дискриминационни мерки и/или забраната на нови или по-дискриминационни мерки или по време на влизането в сила на това споразумение или въз основа на разумен период от време.3. Този член не засяга прилагането на ГАТТ и свързаните с него документи съгласно член 29.ЧАСТ VУРЕЖДАНЕ НА СПОРОВЕЧлен 26Уреждане на спорове между инвеститор и договаряща се страна1. Спорове между договаряща се страна и инвеститор от друга договаряща се страна, свързани с инвестиция на последния в зоната на първата, които касаят предполагаемо нарушение на задължение на първата съгласно част III, се решават, ако е възможно, по мирен начин.2. Ако такива спорове не могат да бъдат уредени в съответствие с разпоредбите на параграф 1 в срок от три месеца от датата, на която коя да е от страните по спора е поискала мирно решаване, инвеститорът—страна по спора, може да избере да го внесе за разрешаване:а) в съдилищата или административните съдилища на договаряща се страна—страна по


text: спора;б) в съответствие с приложима, предварително договорена процедура за уреждане на спора; илив) в съответствие със следващите параграфи на този член.3. a) При условията на букви б) и в), всяка договаряща се страна с настоящето дава безусловното си съгласие за внасяне на спора в международен арбитраж или помирителен орган в съответствие с разпоредбите на този член.б) i) Договарящите се страни, изброени в приложение ID, не дават такова безусловно съгласие, когато инвеститорът преди това е внесъл спора зa разглеждане съгласно параграф 2, букви a) или б).ii) От съображения за прозрачност, всяка договаряща се страна от изброените в приложение ID представя в секретариата писмено заявление относно своята политика, практика и условия не по-късно от датата на депозирането на своя акт за ратификация, приемане или утвърждаване в съответствие с член 39 или на депозирането на своя акт за присъединяване в съответствие с член 41.в) договаряща се страна, посочена в приложение IA, не дава такова безусловно съгласие по oтношение на спор, възникнал съгласно член 10, параграф 1.4. В случай, че инвеститорът избере да внесе спора за разрешаване в съответствие с точка 2, буква в), инвеститорът дава писменото си съгласие за внасяне на спора:а) i) в Международния център за разрешаване на инвестиционни спорове, учреден в съответствие с Конвенцията за уреждане на инвестиционни спорове между държави и граждани на други държави, открита за подписване във Вашингтон на 18 март 1965 г. (наричана по-долу "Конвенция МЦРИС"), ако договарящата се страна на инвеститора и договаряща се страна—страна по спора, са и двете страни по Конвенцията МЦРИС; илиii) в Международния център за уреждане на инвестиционни спорове, учреден в съответствие с Конвенцията, спомената в буква a), i) в съответствие с правилата, регулиращи допълнителен механизъм за администриране на процедурите от секретариата на центъра (наричани по-долу "Правила за допълнителен механизъм"), ако договарящата се страна на инвеститора или договарящата се страна, страна по спора, но не и двете, е страна по Конвенцията МЦРИС;б) на едноличен арбитър или в специален арбитражен съд, учреден в съответствие с Арбитражните правила на Комисията по международно търговско право при ООН (наричана по-долу "Унситрал"); илив) за арбитражно разглеждане в Арбитражния институт на търговската палата в Стокхолм.5. а) Даденото в съответствие с параграф 3 съгласие, заедно с даденото от инвеститора писмено съгласие в съответствие с параграф 4, се считат за удовлетворяващи изискването за:i) писмено съгласие на страните по спора по смисъла на глава II на Конвенция МЦРИС и за целите на Правилата за допълнителен механизъм;ii) "писмено съгласие" по смисъла на член II от Конвенцията на Организацията на обединените нации за признаване и в изпълнение на чуждестранни арбитражни решения, съставена в Ню Йорк на 10 юни 1958 г. (наричана по-долу "Нюйоркска конвенция");iii) "страните по договора (да) са дали писмено съгласие" по смисъла на член 1 от Арбитражните правила на Унситрал.б) Всеки арбитраж съгласно този член, по молба на която и да е от страните по спора, се провежда в държава, която е страна по Нюйоркската конвенция. Исковете, предявявани за арбитраж в съответствие с настоящите разпоредби, се разглеждат като произтичащи от търговски отношения или транзакция за целите член I от тази конвенция.6.


text: Учреденият съгласно член 4 съд решава спорните въпроси в съответствие с настоящия договор и приложимите правила и принципи на международното право.7. Инвеститор, освен физическите лица, имащ гражданство на някоя договаряща се страна, страна по спора към датата писменото съгласие, посочено в параграф 4, и който, преди да възникне спора между него и тази договаряща се страна, се контролира от инвеститори на друга договаряща се страна, се разглежда по смисъла на член 25, параграф 2, буква б) от Конвенция МЦРИС, като "гражданин на друга договаряща държава" и по смисъла на член 1, параграф 6 от Правилата за допълнителен механизъм, се третира като "гражданин на друга държава".8. Арбитражните решения, които могат да включват решение за изплащане на лихви, са окончателни и задължителни за страните по спора. Арбитражното решение, касаещо мерки на субнационални власти или органи на договарящата се страна, която е страна по спора, следва да предвижда договаряща се страна да плати парично обезщетение вместо всяко друго присъдено удовлетворение. Всяка договаряща се страна незабавно изпълнява всяко такова решение и осигурява ефективното изпълнение на такива решения нейната зона.Член 27Уреждане на спорове между договарящи се страни1. Договарящите се страни се стремят да разрешават споровете, отнасящи се до прилагането или тълкуването на настоящия договор по дипломатически път.2. Ако в разумен срок спорът не е разрешен в съответствие с параграф 1, всяка от страните в спора, освен когато друго се предвижда от настоящия договор или е договорено писмено от договарящите се страни и с изключение на случаите, отнасящи се до прилагането или тълкуването на член 6 или член 19 и последното изречение на член 10, параграф 1 за договарящите се страни от приложение 1A, може, след като изпрати писмена нотификация на другата страна в спора, да внесе спора за решаване от специален арбитражен съд съгласно настоящия член.3. Такъв специален арбитражен съд се съставя, както следва:а) Договаряща се страна, която завежда делото, назначава един член на съда и нотифицира другата договаряща се страна по спора за назначението си в срок от 30 дни от датата на получаването от другата договаряща се страна на нотификацията, посочена в параграф 2.б) В срок от 60 дни от получаването на писмената нотификация, посочена в параграф 2, другатадоговаряща се страна, страна по спора, назначава един член. Ако това назначаване не е извършено в предписания срок, договаряща се страна, която е завела делото може, в срок от 90 дни от получаването на писменото уведомление, посочено в параграф 2, да поиска назначаването да стане в съответствие с буква г).в) Третият член, който не може да бъде поданик или гражданин на договаряща се страна, която е страна по спора, се назначава от договарящите се страни, които са страни по спора. Този член е председател на съда. Ако в срок от 150 дни от получаването на уведомлението, посочено в параграф 2, договарящите се страни не са вг) Назначенията, които са поискани да бъдат направени в съответствие с настоящия параграф, се правят от генералния секретар на Постоянния арбитражен съд в срок от 30 дни от получаване на молбата за това. Ако генералният секретар е възпрепятстван да изпълни


text: задачата си, назначаването се извършва от първия секретар на бюрото. Ако последният на свой ред е възпрепятстван да изпълни тази задача, назначаването се извършва от най-старшия заместник.д) Назначенията, извършени в съответствие с букви a)—г), се извършват съобразно квалификацията и опита на назначаваните членове, особено по въпросите, обхванати от настоящия договор.е) При липса на споразумение за противното между договарящите се страни, приложими са Арбитражните правила на Унситрал, освен изменените от договарящите се страни—страни по спора, или от арбитрите. Съдът взема своето решение с мнозинство на гласовете на неговите членове.ж) Съдът разрешава спора в съответствие с настоящия договор и приложимите правила и принципи на международното право.з) Арбитражното решение е окончателно и задължително за договарящите се страни—страни по спора.и) Когато при изготвяне на решение съдът счита, че решение на регионален или местен орган или власти в зоната на договаряща се страна, посочена в част I на приложение П, не е в съответствие с настоящия договор, всяка от страните по спора може да се позове на разпоредбите на част II на приложение П.й) Разходите на съда, включително възнаграждението на неговите членове се поема по равно от договарящите се страни—страни по спора. Съдът, въпреки това, може по свое усмотрение да нареди, една от договарящите се страни—страни по спора, трябва да заплати по-голяма част от разходите.к) Освен ако договарящите се страни—страни по спора не решат друго, съдът заседава в Хага и използва помещенията и съоръженията на Постоянния арбитражен съд.л) Копие от решението се депозира в секретариата, който осигурява неговата общодостъпност.Член 28Неприлагане на член 27 към някои споровеСпоровете между договарящи се страни по отношение прилагането или тълкуването на членове 5 или 29 не се разрешават в съответствие с член 27, освен ако договарящите се страни—страни по спора, не се договорят за това.ЧАСТ VIПРЕХОДНИ РАЗПОРЕДБИЧлен 29Временни разпоредби относно въпроси, свързани с търговията1. Разпоредбите на настоящия член се прилагат по отношение на търговията с енергийни носители и продукти дотогава, докато една от договарящи се страни не е страна по ГАТТ и свързаните с него документи.2. a) Търговията с енергийни материали и продукти между договарящи се страни, поне една от които не е страна по ГАТТ или съответен свързан с него документ, се урежда, при условията на букви б) и в) и на изключенията и правилата, предвидени в приложение G от разпоредбите на ГАТТ 1947 и свързаните с него документи, така както се прилагат на 1 март 1994 г. и упражнявани се по отношение енергийните материали и продукти от страните по ГАТТ 1947 помежду им, както ако всички договарящи се страни са участници в ГАТТ 1947 и свързаните с него документи.б) Такава търговия на договаряща се страна, която е била държава, съставна част на бившия Съюз на съветските социалистически републики, може вместо това да се регулира, при условията на разпоредбите на приложение TFU, със споразумение между две или повече такива държави, до 1 декември 1999 г. или до приемането на тази договаряща се страна в ГАТТ, което от двете настъпи по-рано.в) буква a) не се прилага по отношение търговията между които и да е две участнички в ГАТТ, ако една


text: от тези страни не е страна по ГАТТ 1947.3. Всяка подписваща настоящия договор страна, както и всяка държава или организация за регионална икономическа интеграция, присъединяваща се към настоящия договор, предоставя в секретариата в деня на подписването или на депозирането на акта за присъединяване, списък на всички митнически ставки и други налози, които се начисляват по отношение на енергийните материали и продукти по време на внос или износ, като нотифицира за равнището на тези митнически ставки и други налози, прилагано към датата на подписване или депозиране. За всички изменения на тези митнически ставки или други налози се нотифицира секретариатът, който на свой ред информира договарящите се страни за тези изменения.4. Всяка договаряща се страна се стреми да не увеличава митнически ставки или другите налози, начислявани при внос или износ:а) в случай на внос на енергийни материали и продукти, изброени в част I от списъка, отнасящ се за договарящата се страна, посочена в член II от ГАТТ, над определеното в този списък равнище, ако договарящата се страна е страна по ГАТТ;б) в случай на износ на енергийни материали и продукти, както и вноса им, ако договаряща се страна не е страна по ГАТТ, над равнището, за което най-скоро е нотифициран секретариатът, с изключение на случаите, когато това е разрешено съгласно разпоредбите, приложими в съответствие с параграф 2, буква а).5. Договаряща се страна може да увеличи тези митнически ставки или други налози над посоченото в параграф 4 равнище само ако:а) в случай на митническа ставка или друг налог, начислявани в момента на внос, това действие не е несъвместимо с приложимите разпоредби на ГАТТ, освен разпоредбите на ГАТТ 1947 и свързаните с него документи, изброени в приложение G и съответните разпоредби на ГАТТ 1994 и свързаните с него документи; илиб) тя, в максимално възможната степен съгласно законовите ѝ процедури, е нотифицирала секретариата за предложението си за такова повишение, предоставила е на другите заинтересовани договарящи се страни разумна възможност за консултации по отношение на предложението си и е разгледала съображенията на заинтересуваните договарящи се страни.6. Подписалите страни се задължават да започнат преговори не по-късно от 1 януари 1995 г. с цел до 1 януари 1998 г., при необходимост, като се отчита развитието на световната търговска система, да изготвят текст с изменения и допълнения към настоящия договор, който, в съответствие с определените в него условия, обвързва всяка договаряща се страна да не увеличава такива ставки или такси над предписаните от това изменение и допълнение равнища.7. Приложение D се прилага спрямо спорове относно спазването на разпоредби, приложими към търговията съгласно този член и, освен ако двете договарящи се страни не договорят друго, спрямо споровете, касаещи спазването на член 5 между договарящи се страни, поне една от които не е страна по ГАТТ, с изключение, че приложение D не се прилага по отношение на всеки спор между договарящи се страни, същността на който произтича от споразумение:а) за което е направена нотификация в съответствие с параграф 2, буква б), и приложение TFU и което отговаря на всички други изисквания, посочени в тях; илиб) създава зона за свободна търговия или